กองบัญชาการตำรวจนครบาล แนะเลี่ยงเส้นทางรอบอนุสาวรีย์ประชาธิปไตย
พลตำรวจตรี จิรสันต์ แก้วแสงเอก รองผู้บัญชาการตำรวจนครบาล เปิดเผยว่า จากที่มีประกาศนัดชุมนุม บริเวณอนุสาวรีย์ประชาธิปไตย และจะมีการเคลื่อนขบวนไปยังทำเนียบรัฐบาล ช่วงบ่ายวันนี้ จึงขอให้ประชาชนทั่วไป หลีกเสี่ยงเส้นทาง ตั้งแต่เวลา 12.00 น. เป็นต้นไปจนเสร็จสิ้นการชุมนุม โดยเส้นทางที่อาจได้รับผลกระทบจากการชุมนุม ได้แก่ ถนนราชดำเนินกลาง, ถนนราชดำเนินนอก, ถนนดินสอ, ถนนตะนาว, ถนนพิษณุโลก, ถนนนครสวรรค์ และสะพานสมเด็จพระปิ่นเกล้า สำหรับผู้ที่จะเดินทางระหว่างฝั่งพระนคร กับฝั่งธนบุรี สามารถใช้เส้นทางสะพานกรุงธน (ชังฮี้), สะพานพระปกเกล้า, สะพานตากสิน, คู่ขนานลอยฟ้า, สะพานพระราม 8 และสะพานพุทธยอดฟ้า ได้ จึงขอให้ประชาชนผู้ใช้รถใช้ถนนได้รับทราบ เพื่อเตรียมความพร้อมวางแผนการเดินทาง โดย กองบัญชาการตำรวจนครบาล ได้จัดเตรียมกำลังตำรวจจราจรคอยอำนวยความสะดวกด้านการจราจร เพื่อให้ประชาชนทั่วไป ได้รับผลกระทบน้อยที่สุด ทั้งนี้ หากต้องการสอบถามข้อมูลเส้นทางเพิ่มเติม สามารถสอบถามได้ที่ศูนย์ควบคุมและสั่งการจราจร (บก.02) หมายเลขโทรศัพท์ 1197 ได้ตลอด 24 ชั่วโมง หรือทางแอพพลิเคชั่น M - Help Me และ ทางเว็บไซต์ WWW.TRAFFICPOLICE.GO.TH และสามารถดาวน์โหลดแผนที่จราจรเพื่อหลีกเสี่ยงเส้นทางได้ที่ Line Official ชื่อ "Police Traffic News"